CELEX: 62008CB0183
Language: el
Date: 2009-03-05 00:00:00
Title: Υπόθεση C-183/08 P: Διάταξη του Δικαστηρίου της 5ης Μαρτίου 2009 — Επιτροπή των Ευρωπαϊκών Κοινοτήτων κατά Provincia di Imperia (Αίτηση αναιρέσεως — Άρθρο 119 του Κανονισμού Διαδικασίας — Προϋποθέσεις του παραδεκτού προσφυγής ακυρώσεως — Έννομο συμφέρον — Πρόσκληση για την υποβολή προτάσεων περί χρηματοδοτήσεως καινοτόμων δράσεων του Ευρωπαϊκού Κοινωνικού Ταμείου — Απορριπτική απόφαση — Ύπαρξη, για την πρωτοδίκως προσφεύγουσα, οφέλους από την ενδεχόμενη ακύρωση της προσβαλλομένης πράξεως)

16.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/17
            
         Διάταξη του Δικαστηρίου της 5ης Μαρτίου 2009 — Επιτροπή των Ευρωπαϊκών Κοινοτήτων κατά Provincia di Imperia
   (Υπόθεση C-183/08 P) (1)
   
   (Αίτηση αναιρέσεως - Άρθρο 119 του Κανονισμού Διαδικασίας - Προϋποθέσεις του παραδεκτού προσφυγής ακυρώσεως - Έννομο συμφέρον - Πρόσκληση για την υποβολή προτάσεων περί χρηματοδοτήσεως καινοτόμων δράσεων του Ευρωπαϊκού Κοινωνικού Ταμείου - Απορριπτική απόφαση - Ύπαρξη, για την πρωτοδίκως προσφεύγουσα, οφέλους από την ενδεχόμενη ακύρωση της προσβαλλομένης πράξεως)
   2009/C 113/34
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Επιτροπή των Ευρωπαϊκών Κοινοτήτων (εκπρόσωποι: D. Martin και L. Flynn)
   
      Αντίδικος κατ’ αναίρεση: Provincia di Imperia (εκπρόσωποι: K. Platteau και S. Rostagno, avocats)
   
      Αντικείμενο
   
   Αίτηση αναιρέσεως κατά της αποφάσεως του Πρωτοδικείου (πέμπτο τμήμα) της 14ης Φεβρουαρίου 2008, T-351/05, Provincia di Imperia κατά Επιτροπής, με την οποία το Πρωτοδικείο έκρινε παραδεκτή (αλλά αβάσιμη) την προσφυγή της νυν αντιδίκου κατ’ αναίρεση περί ακυρώσεως της αποφάσεως της Επιτροπής, της 30ής Ιουνίου 2005, με την οποία η Επιτροπή αρνήθηκε να της χορηγήσει επιδότηση στο πλαίσιο προσκλήσεως για την υποβολή προτάσεων σχετικών με καινοτόμες δράσεις του Ευρωπαϊκού Κοινωνικού Ταμείου — Μη τήρηση των προϋποθέσεων του παραδεκτού προσφυγής ακυρώσεως — Έννοια του εννόμου συμφέροντος — Έλλειψη οφέλους από την ενδεχόμενη ακύρωση της προσβαλλομένης πράξεως
   
      Διατακτικό
   
   Το Δικαστήριο διατάσσει:
   
               1)
            
            
               Απορρίπτει την αίτηση αναιρέσεως ως προδήλως αβάσιμη.
            
         
               2)
            
            
               Η Επιτροπή των Ευρωπαϊκών Κοινοτήτων φέρει τα έξοδά της.
            
         
      (1)  ΕΕ C 209 της 15.8.2008.